stanford-oval/wikipedia huggingface dataset:
อินฟันตาอลิเซีย ดัชเชสแห่งกาลาเบรีย
เสกสมรส

พระองค์เสกสมรสกับเจ้าชายอัลฟอนโซแห่งบูร์บง-ซิซิลีทั้งสอง อินฟันเตแห่งสเปน พระภาคิไนยในพระเจ้าอัลฟอนโซที่ 13 แห่งสเปน เมื่อวันที่ 16 เมษายน ค.ศ. 1936 ณโบสถ์มีโนรีเทินเคเชอ ในเวียนนา ซึ่งพระองค์ทรงมีพระชันษา 19 ชันษาและพระสวามีมีพระชันษา 35 ชันษา โดยทรงมีพระธิดาและพระโอรสดังนี้
เจ้าหญิงเตเรซา มาริอาแห่งบูร์บง-ซิซิลีทั้งสอง ดัชเชสแห่งซาแลร์โน
อินฟันเตการ์โลส ดยุกแห่งกาลาเบรีย
เจ้าหญิงเอเนสแห่งบูร์บง-ซิซิลีทั้งสอง ดัชเชสแห่งซีรากูซา
เมื่อทรงเสกสมรสแล้วนั้น ทรงดำรงพระองค์ในฐานะพระราชวงศ์สเปน ทรงเป็นที่น่ายกย่องและนับถือในพระราชวงศ์และประชาชนชาวสเปน
พระชนม์ชีพช่วงหลัง

หลังจากพระสวามีสิ้นพระชนม์ใน ค.ศ. 1964 พระองค์สนับสนุนให้พระโอรสอ้างสิทธิในตำแหน่ง "ดยุกแห่งกาลาเบรีย" และประมุขแห่งราชวงศ์บูร์บง-ซิซิลีทั้งสอง เธอมีพระชันษาก่อนพระโอรส 2 พรรษา ถึงแม้ว่าพระองค์ไม่ได้อ้าง "สิทธิ" ของตน บางคนยังถือว่าพระองค์เป็นพระราชินีตามกฎหมายแห่งนาวาร์
พระองค์สิ้นพระชนม์เมื่อวันที่ 28 มีนาคม ค.ศ. 2017 ที่มาดริด ประเทศสเปน ด้วยพระชันษา 99 ชันษา สมเด็จพระราชาธิบดีเฟลิเปที่ 6ทรงมีพระกระแสรับสั่งให้ราชองครักษ์เฝ้าโลงพระศพของพระองค์ ในฐานะอินฟันตาแห่งสเปน พระองค์มีสิทธิที่จะฝังในปูชนียสถานของเจ้าชายที่เอลเอสโกเรียล แต่ตามพระประสงค์ของพระองค์ พระศพของพระองค์จึงฝังที่ชนียสถานของราชวงศ์บูร์บง-ปาร์มาที่ออสเตรีย สมเด็จพระราชาธิบดีเฟลิเปที่ 6 และสมเด็จพระราชินีเลติเซีย อดีตสมเด็จพระราชาธิบดีฆวน การ์โลสและสมเด็จพระราชินีโซเฟียเสด็จเยี่ยมพระศพที่เอลเอสโกเรียล
เหรียญในพระองค์

สเปน : 1190th Dame of the Order of Queen Maria Luisa –
Dame Grand Cross of Justice of the Sacred Military Constantinian Order of Saint George (1960). –
เหรียญในพระองค์ > ตราอาร์ม

มุทราศาสตร์แห่งอินฟันตาอลิเซีย
ตราอาร์มในฐานะอินฟันตาแห่งสเปน
(ค.ศ. 1936–1960)
ตราอาร์มในฐานะดัชเชสแห่งกาลาเบรีย
(ค.ศ. 1960–1964)
ตราอาร์มในฐานะดัชเชสหม้าย
(ค.ศ. 1964–2017)
เจ้าจอมมารดาทับทิม ในรัชกาลที่ 5

สำหรับความหมายอื่น ดูที่ เจ้าจอมทับทิม
| เจ้าจอมมารดาทับทิม ในรัชกาลที่ 5 |
| --- | --- |

เกิด: ทับทิม 9 ธันวาคม พ.ศ. 2400 สยาม
เสียชีวิต: 24 พฤษภาคม พ.ศ. 2481 (80 ปี) ไทย
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ กรมหลวงนครไชยศรีสุรเดช พระเจ้าบรมวงศ์เธอ พระองค์เจ้าประเวศวรสมัย พระเจ้าบรมวงศ์เธอ กรมหลวงสิงหวิกรมเกรียงไกร
บิดามารดา: พระยาอัพภันตริกามาตย์ (ดิศ โรจนดิศ) อิ่ม โรจนดิศ
เจ้าจอมมารดาทับทิม (9 ธันวาคม พ.ศ. 2400 - 24 พฤษภาคม พ.ศ. 2481) เป็นพระสนมเอกในพระบาทสมเด็จพระจุลจอมเกล้าเจ้าอยู่หัว
เครื่องราชอิสริยาภรณ์

พ.ศ. 2469 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2462 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
อุสมาน ศรแดง

| อุสมาน ศรแดง |
| --- | --- |
เกิด: พ.ศ. 2474
อุสมาน ศรแดง เป็นชาวกรุงเทพฯ นับถือศาสนาอิสลาม เกิดเมื่อ พ.ศ. 2474 อาชีพเดิมเป็นเด็กเลี้ยงแพะอยู่ที่คลองสาทร ได้รับความอุปการะจาก เด๊ท มิโรซา หัวหน้าคณะศรแดงที่เป็นมุสลิมด้วยกันให้เข้ามาฝึกมวยไทย
ยอดมวยไทย

อุสมานขึ้นชกครั้งแรกเมื่อเดือนกุมภาพันธ์ พ.ศ. 2489 ที่เวทีราชดำเนิน ชกชนะรวดจนได้แชมป์มวยรอบรุ่น "6 ดาวทอง" กลายเป็นนักมวยดังในสมัยนั้น เมื่อเริ่มมีชื่อเสียง อุสมานหลงระเริง ใช้เวลาไปกับการเที่ยวเตร่และตระเวนร้องเพลงประกอบภาพยนตร์ จนชกแพ้น็อค วีระศักดิ์ ลูกสุรินทร์ แบบหมดฟอร์ม ทำให้อุสมานเสียใจจนหนีออกจากค่าย
อุสมานออกเที่ยวเตร่จนเป็นข่าวว่าไปมีเรื่องกับนักเลงแถวบางลำภู ในที่สุด เมื่อเงินหมดจึงกลับมาเข้าค่ายซ้อมอีกครั้ง ชกแก้มือ ชนะวีระศักดิ์ ลูกสุรินทร์ได้สำเร็จ อย่างไรก็ตาม อุสมานยังหนีวงจรเดิมไม่พ้น คือชกชนะได้เงินมาก ก็จะออกไปเที่ยวเตร่ ไม่สนใจฝึกซ้อม พอเงินหมดจึงกลับมาซ้อมใหม่ ขึ้นชกจนโด่งดังแล้วก็กลับไปเป็นแบบเดิมอีก
ชกมวยสากล

ต่อมา อุสมานหันมาชกมวยสากล ชนะคะแนน ฮาชิโร ทัตสุมิ อดีตแชมป์ OPBF ชาวญี่ปุ่น ทวิช จาติกวณิชย์ จึงพาไปชกที่สิงคโปร์และญี่ปุ่น ชกดีแต่ช่วงแรกๆ พอนานไปก็เป็นแบบเดิมคือหนีค่ายซ้อมจนแพ้ อุสมานกลับมาชกมวยไทยอีกระยะก็ห่างหายจากสังเวียนไป
ร่วงโรย

พ.ศ. 2491 อุสมานไปก่อคดีวิวาทที่โรงฝิ่น จึงเป็นที่รู้กันว่าอุสมานติดฝิ่นอีกอย่างหนึ่ง เขาฝืนสังขารกลับมาชกอีกเมื่อ พ.ศ. 2501 แต่ไม่สำเร็จ หลังจากนั้นไม่นาน ถูกจับด้วยคดีเฮโรอีน ติดคุก 4 ปี เมื่อพ้นโทษ พยายามกลับมาชกอีกแต่ไม่สำเร็จอีกเช่นเคย จนต้องเลิกชกมวยไปโดยปริยาย ต่อมา พ.ศ. 2506 อุสมานถูกจับด้วยคดีเสพเฮโรอีนอีกครั้ง ถูกศาลตัดสินจำคุก เขาเสียชีวิตด้วยอาการลงแดงเนื่องจากติดเฮโรอีนอย่างหนัก เมื่อ พ.ศ. 2507 ขณะยังอยูในคุก รวมอายุได้ 33 ปี
เกียรติประวัติ

แชมป์ประเทศไทยรุ่นเวลเตอร์เวท
ชิง, ก.ค. 2498 ชนะน็อค กิมเอี๋ยว ศิษย์ผล
อำเภอศรีณรงค์

| อำเภอศรีณรงค์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Si Narong
คำขวัญ: ศรีณรงค์นามองค์เจ้าเมือง ถิ่นรุ่งเรืองไทยส่วย ลำห้วยสองสาย ยิ่งใหญ่บุญร่วมมิตร พืชเศรษฐกิจยางพารา
แผนที่จังหวัดสุรินทร์ เน้นอำเภอศรีณรงค์
พิกัด: 14°46′1″N 103°52′29″E﻿ / ﻿14.76694°N 103.87472°E﻿ / 14.76694; 103.87472
ประเทศ:  ไทย
จังหวัด: สุรินทร์
พื้นที่
 • ทั้งหมด: 410.0 ตร.กม. (158.3 ตร.ไมล์)
ประชากร (2566)
 • ทั้งหมด: 46,501 คน
 • ความหนาแน่น: 113.41 คน/ตร.กม. (293.7 คน/ตร.ไมล์)
รหัสไปรษณีย์ : 32150
รหัสภูมิศาสตร์: 3215
ที่ตั้งที่ว่าการ: ที่ว่าการอำเภอศรีณรงค์ หมู่ที่ 2 ตำบลศรีณรงค์ อำเภอศรีณรงค์ จังหวัดสุรินทร์ 32150
 ส่วนหนึ่งของสารานุกรมประเทศไทย
ศรีณรงค์ เป็นอำเภอในจังหวัดสุรินทร์
ที่ตั้งและอาณาเขต

อำเภอศรีณรงค์ มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอศีขรภูมิ
ทิศตะวันออก ติดต่อกับอำเภอปรางค์กู่และอำเภอขุขันธ์ (จังหวัดศรีสะเกษ)
ทิศใต้ ติดต่อกับอำเภอสังขะ
ทิศตะวันตก ติดต่อกับอำเภอลำดวนและอำเภอศีขรภูมิ
ประวัติ

ท้องที่อำเภอศรีณรงค์เดิมเป็นส่วนหนึ่งของตำบลแจนแวน อำเภอสังขะ ต่อมาเมื่อเห็นว่าพื้นที่ตำบลแจนแวนมีความกว้างขวาง จึงแบ่งหมู่บ้านตั้งขึ้นเป็น ตำบลตรวจ พร้อมกับ 3 ตำบล คือ ตำบลด่าน ตำบลดม และตำบลสะเดา และในปี พ.ศ. 2512 ตำบลตรวจมีมากกว่า 20 หมู่บ้าน จึงแยก 10 หมู่บ้านออกมาตั้งเป็น ตำบลณรงค์ ในปี พ.ศ. 2521 หมู่ที่ 7 ของตำบลณรงค์ ได้ไปรวมกับอีก 7 หมู่บ้านในเขตตำบลสังขะ แยกเป็น ตำบลทับทัน
หมู่ที่ 7 (ใหม่) บ้านศรีสุข ของตำบลณรงค์ ได้รวมพื้นที่กับ 8 หมู่บ้านในเขตตำบลเดียวกัน แยกเป็น ตำบลศรีสุข ในปี พ.ศ. 2528 และในปี พ.ศ. 2534 พื้นที่หมู่ 2 (ในขณะนั้น) บ้านหนองแวง ของตำบลแจนแวน ได้รวมพื้นที่กับ 7 หมู่บ้านในเขตตำบลเดียวกัน แยกเป็น ตำบลหนองแวง ต่อมาทางราชการสภาพพื้นที่ทางด้านเหนือของอำเภอสังขะห่างไกลคมนาคม เจ้าหน้าที่ของรัฐออกตรวจตราและเยี่ยมเยียนราษฎรไม่ทั่วถึง และมีพื้นที่ถึง 5 ตำบล 54 หมู่บ้าน ประชากร 43,809 คน ซึ่งตรงตามเงื่อนไขการจัดตั้งกิ่งอำเภอ
ทางราชการจึงแบ่งพื้นที่การปกครองตำบลแจนแวน ตำบลตรวจ ตำบลณรงค์ ตำบลศรีสุข และตำบลหนองแวง ออกจากอำเภอสังขะ ตั้งเป็น กิ่งอำเภอศรีณรงค์ ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน โดยชื่อ "ศรีณรงค์" ซึ่ง ศรี มาจากชื่อของตำบลศรีสุข และคำว่า ณรงค์ มาจากชื่อของบ้านณรงค์ซึ่งเป็นพื้นที่ตั้งของกิ่งอำเภอ เห็นได้ว่าชื่อกิ่งอำเภอนั้นมีความหมายทีเป็นศิริมงคลและพ้องกับชื่อของ เจ้าพระยาสุรินทร์ภักดีศรีณรงค์จางวาง ซึ่งถือเป็นความภูมิใจของชาวกิ่งอำเภอศรีณรงค์เป็นอย่างยิ่ง
ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอศรีณรงค์ โดยมีผลบังคับตั้งแต่วันที่ 8 กันยายน ปีเดียวกัน เป็นอำเภอลำดับที่ 15 ของจังหวัดสุรินทร์ พร้อมกับอีก 3 อำเภอ ได้แก่ อำเภอพนมดงรัก อำเภอเขวาสินรินทร์ และอำเภอโนนนารายณ์
การแบ่งเขตการปกครอง > การปกครองส่วนภูมิภาค

อำเภอศรีณรงค์แบ่งเขตการปกครองย่อยออกเป็น 5 ตำบล 61 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| 1. |  | ณรงค์ |  |  |  | (Narong) |  |  |  | 12 หมู่บ้าน |  |
| 2. |  | แจนแวน |  |  |  | (Chaenwaen) |  |  |  | 11 หมู่บ้าน |  |
| 3. |  | ตรวจ |  |  |  | (Truat) |  |  |  | 15 หมู่บ้าน |  |
| 4. |  | หนองแวง |  |  |  | (Nong Waeng) |  |  |  | 11 หมู่บ้าน |  |
| 5. |  | ศรีสุข |  |  |  | (Si Suk) |  |  |  | 12 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอศรีณรงค์ประกอบด้วยองค์กรปกครองส่วนท้องถิ่น 5 แห่ง ได้แก่
องค์การบริหารส่วนตำบลศรีณรงค์ ครอบคลุมพื้นที่ตำบลศรีณรงค์ทั้งตำบล
องค์การบริหารส่วนตำบลแจนแวน ครอบคลุมพื้นที่ตำบลแจนแวนทั้งตำบล
องค์การบริหารส่วนตำบลตรวจ ครอบคลุมพื้นที่ตำบลตรวจทั้งตำบล
องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
องค์การบริหารส่วนตำบลศรีสุข ครอบคลุมพื้นที่ตำบลศรีสุขทั้งตำบล
สำนักงานแห่งความตาย

| สำนักงานแห่งความตาย |
| --- | --- |
死役所
ประเภท: ละครตอนต่อเนื่อง ดราม่า
เค้าโครงจาก: อาซูมิคิชิ - 死役所
บทโดย: เซย์จิ โยสุเกะ คาระสุมะ นัทสึเมะ
กำกับโดย: ยูอาสะ ฮิโระอากิ
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 10 ตอน
การผลิต
ความยาวตอน: 40 นาที
ออกอากาศ
เครือข่าย: ทีวีโตเกียว
ออกอากาศ: 17 ตุลาคม 2019 – 19 ธันวาคม 2019
สำนักงานแห่งความตาย (ญี่ปุ่น: 死役所; โรมาจิ: Shiyakusho) เป็นละครโทรทัศน์ญี่ปุ่น ที่ออกอากาศผ่านสถานีโทรทัศน์ทีวีโตเกียว ตั้งแต่วันที่ 17 ตุลาคม จนถึงวันที่ 19 ธันวาคม 2019 นำแสดงโดย มะสึโอะกะ มะซะฮิโระ
เรื่องย่อ

ในสำนักงานที่คนตายจะต้องผ่านการตรวจสอบก่อนที่จะไปสู่โลกหน้า หญิงสาวคนหนึ่งที่มีปัญหาเรื่องเอกสารได้ล่วงรู้อดีตที่มืดดำของเสมียนธุรการผู้เฉยชาของสำนักงานแห่งความตาย
นักแสดงหลัก

ชิมูระ แสดงโดย มะสึโอะกะ มะซะฮิโระ - เจ้าหน้าที่ลูกค้าสัมพันธ์
มักจะพูดว่า: "ไม่ทราบว่าคุณตายยังไงครับ" และ "ผู้ใช้บริการน่ะ ถูกเสมอนั่นแหละครับ"
ฮายาชิ แสดงโดย คิโยฮาระ โช
นิชิกาวะ แสดงโดย มัตสึโมโตะ มาริกะ - แผนกอัตวินิบาตกรรม
อิชิมะ แสดงโดย เด็นเด็น - แผนกฆาตกรรม
เลี้ยงดอกไม้ที่เหี่ยวเฉาไว้ต้นหนึ่งในสำนักงาน
มิจิรุ มิกิ แสดงโดย ยูอินะ คูโระชิมะ
แผนกในสำนักงานแห่งความตาย > ส่วนฆาตกรรม

แผนกฆาตกรรม
แผนกอัตวินิบาตกรรม
แผนกในสำนักงานแห่งความตาย > ส่วนอุบัติเหตุ

แผนกอุบัติเหตุทางธรรมชาติ
แผนกอุบัติเหตุทางถนน
แผนกในสำนักงานแห่งความตาย > ส่วนโรคเจ็บป่วย

แผนกโรคเจ็บป่วยทั่วไป
แผนกมะเร็ง
แผนกหัวใจล้มเหลว
แผนกชราภาพ
แผนกในสำนักงานแห่งความตาย > ส่วนอื่น ๆ

แผนกทารกตายตลอด
แผนกโทษประหาร
แผนกโลกหลังความตาย
ระบบและกลไกการทำงานของความตาย > การรับผู้ตายแรกเข้า

หลังผู้ตายเดินทางไปถึงสำนักงานแห่งความตาย ผู้ตายจะติดต่อไปยังแผนกต่าง ๆ ที่เกี่ยวข้องกับการตายของตน โดยมีชิมูระ คอยนำทางให้แก่ผู้ตาย (ในละครฯ อาจใช้คำว่าผู้ใช้บริการ) หลังจากนั้นเจ้าหน้าที่จะให้กรอกชื่อ วันเดือนปีเกิด และสาเหตุการตายอย่างละเอียด ในบางกรณีอาจขอชื่อบิดาหรือมารดาด้วย หลังจากกรอก และยื่นเอกสารเสร็จสิ้นพร้อมที่จะเดินทางไปยังโลกหลังความตาย เจ้าหน้าที่จะให้ลงลายมือชื่อเป็นครั้งสุดท้ายเพื่อแสดงความยินยอม ประตูแห่งโลกหลังความตายจะเปิดขึ้น ผู้ตายเดินเข้าไปยังประตูอาจจะเป็นนรก (แทนด้วยสีดำ) หรือสรรค์ (แทนด้วยสีขาว)
ระบบและกลไกการทำงานของความตาย > การเข้าทำงานในสำนักงานแห่งความตาย

ผู้ที่ถูกลงโทษให้ประหารจะถูกส่งมาให้ทำงานในสำนักงานแห่งความตาย ตามที่ปรากฏในแฟ้มเอกสารถึงรายละเอียดสาเหตุการตายในห้องแผนกโทษประหารซึ่งเป็นห้องที่ห้ามผู้ใช้บริการเข้าไปยังในห้องดังกล่าว ในการที่จะพ้นสภาพจากการเป็นเจ้าหน้าที่ สามารถทำได้ด้วยการสำนึกบาป
ระบบและกลไกการทำงานของความตาย > แดนชำระ

แดนชำระ คือ ดินแดนแห่งความมืดที่มิใช่สวรรค์หรือนรก และไม่อาจหลุดพ้นตราบสิ้นกัลปาวสาน หนึ่งในมาตราของระเบียบสำนักงานแห่งความตายได้กล่าวถึงกรณีที่ผู้ตายไม่สามารถจัดเอกสารได้ทันภายในเวลา 49 วันหลังความตาย ซึ่งอาจเกิดจากการไม่สามารถปล่อยวางเพื่อเดินทางต่อไปในโลกหลังความตาย หรือในกรณีที่ถูกฆาตกรรมแล้วไม่สามารถระบุได้ว่าใครเป็นผู้ลงมือฆ่าไว้ว่า
นับตั้งแต่ 49 วันหลังความตาย
ในกรณีที่ไม่สามารถจัดการเอกสารให้เสร็จสมบูรณ์ได้
ผู้วายชนม์จะถูกส่งไปยังแดนชำระ
ระบบและกลไกการทำงานของความตาย > สิ่งของในโลกมนุษย์

ในกรณีที่ผู้ตายกำลังถือสิ่งของอยู่ในมือ จะสามารถพกติดตัวมายังสำนักงานแห่งความตายได้ กรณีดังกล่าวเกิดขึ้นในตอนที่ 1 ซึ่งเป็นหนังสือการ์ตูน และปากกาในตอนที่ 4
ระบบและกลไกการทำงานของความตาย > ทารกตายคลอด

ในกรณีที่ทารกตายระหว่างการตั้งครรภ์ของมารดา เจ้าหน้าที่ในแผนกทารกตายคลอดหรือเจ้าหน้าที่ที่ได้รับมอบหมายสามารถตั้งชื่อเด็กทารกได้ และยังต้องกรอกเอกสารทั้งหมดที่ใช้เพื่อเดินทางต่อไปในโลกหลังความตาย เนื่องจากเด็กทารกไม่สามารถเขียนหรือสื่อสารได้
ระบบและกลไกการทำงานของความตาย > การสำนึกบาป

เจ้าหน้าที่ที่ทำงานในสำนักงานแห่งความตายล้วนมาจากโทษต้องประหารทั้งนั้น และต้องทำงานแบบนี้ไปเรื่อย ๆ ไม่มีวันสิ้นสุด เจ้าหน้าที่สำนักงานแห่งความตายสามารถสำนึกบาปที่ตนได้ทำไปเพื่อไปเกิดใหม่บนโลกมนุษย์ ผู้ที่ต้องการสำนึกบาปจะต้องเล่ารายละเอียดทั้งหมดที่เกิดขึ้นในอดีต แต่ถึงแม้จะทำเช่นนั้นแล้ว ผู้ที่ต้องการสำนึกบาปจะต้องสำนึกผิดอย่างใจจริง และเผชิญกับความรู้สึกโกรธแทนที่จะมองข้ามมันไป
เครือข่ายประสาทพร

เครือข่ายประสาทพร (ญี่ปุ่น: 加護の会) ก่อตั้งโดยอาจารย์ (หรือท่านพ่อ) เอซัน ฮาสึดะ ในเครือข่ายฯ ต่างคนจะทำหน้าที่ปกป้อง และช่วยเหลือเกื้อกูลกันแบบครอบครัว ช่วยผู้คนให้พ้นทุกข์ หมดจากความโศกเศร้าหมนหมอง สมาชิกของเครือข่ายนี้จะถูกตัดขาดจากการสื่อสารภายนอก "การยอมรับ และการรัก" เป็นหนึ่งในความเชื่อของเครือข่ายประสาทพร ผู้ที่ต้องการจะร่วมเป็นหนึ่งสมาชิกของเครือข่ายประสาทพรอย่างเป็นทางการ ต้องเข้ารับพิธีสาบานตนด้วยการฝึกปฏิบัติตลอดหนึ่งสัปดาห์ปราศจากการติดต่อสื่อสารกับโลกภายนอก ด้วยการอดอาหารสามวัน และทำสมาธิให้ได้นานที่สุดโดยที่ห้ามเผลอหลับ
ภรรยาของชิมูระ ผ่านการสาบานตนเป็นหนึ่งในสมาชิกของเครือข่ายฯ โดยถึงแม้ว่าเวลาจะผ่านไปหนึ่งสัปดาห์แล้วก็ตาม แต่เธอก็ไม่กลับออกมา หนึ่งในผู้ใช้บริการที่เป็นสมาชิกของเครือข่ายฯ กล่าวไว้ว่า ยังมีอีกกลุ่มย่อยหนึ่งที่จะได้รับการปกป้องพิเศษ
เชิงอรรถ

↑  เปิดเผยในตอนที่ 1
↑  เป็นเพียงคำจำกัดความในละครโทรทัศน์เรื่องนี้
↑  เปิดเผยในตอนที่ 2
↑  เปิดเผยในตอนที่ 5
เดอะ คอนเทนเดอร์เอเชีย

| เดอะ คอนเทนเดอร์เอเชีย |
| --- | --- |
โลโก้
เป็นที่รู้จักกันในชื่อ: The Contender: Kickboxer (UK) The Contender: Muay Thai (US, AU)
สร้างโดย: Mark Burnett
กำกับโดย: Jerry Schaffer Ozzie Smith
เสนอโดย: Stephan Fox Jaymee Ong
ประเทศแหล่งกำเนิด: สิงคโปร์
ภาษาต้นฉบับ: อังกฤษ
จำนวนตอน: 15
การผลิต
ผู้อำนวยการผลิต: Riaz Metha Joel Lin Mark Burnett Jeffrey Katzenberg
ออกอากาศ
เครือข่าย: AXN Asia ITV4 (สหราชอาณาจักร) Versus (สหรัฐ) DStv (แอฟริกาใต้) FOX8 (ออสเตรเลีย)
ออกอากาศ: 16 มกราคม ค.ศ. 2008 (2008-01-16) – 23 เมษายน ค.ศ. 2008 (2008-04-23)
การแสดงที่เกี่ยวข้อง
เดอะ คอนเทนเดอร์
เดอะ คอนเทนเดอร์เอเชีย หรือเป็นที่รู้จักในชื่อของ The Contender: Kickboxer ในสหราชอาณาจักร กับในชื่อของ The Contender: Muay Thai ในสหรัฐอเมริกา เป็นรายการเรียลลิตี้โชว์ 15 ตอน ที่ถ่ายทำเรื่องราวของนักมวยไทยรุ่นมิดเดิ้ลเวท 16 คนจาก 12 ประเทศทั่วโลก โดยผู้ชนะจากการแข่งขันจะได้เงินรางวัล 150,000 ดอลลาร์สหรัฐ และจะได้รับสิทธิในการป่าวประกาศว่าเป็น "เดอะคอนเทนเดอร์ แชมเปี้ยน"
ในการแข่งขันฤดูกาลที่สองได้ประกาศทางเว็บไซต์ทางการ ว่าจะเริ่มขึ้นในช่วงปลายเดือนกันยายน ค.ศ. 2009 ที่กัวลาลัมเปอร์ ประเทศมาเลเซีย กับผู้เข้าร่วมแข่งขัน 16 ราย และจะมีการมอบเงินรางวัลเป็นจำนวนมากที่สุดเท่าที่เคยมีการมอบให้สำหรับแข่งขันกีฬามวยไทย
รายนามผู้เข้าร่วมการแข่งขัน

| --- | --- |
ไวล์ดโบอาส์: ไทเกอร์คิงส์
 ราฟีค์ บาโครี - ผู้นำ:  จอห์น เวย์น พาร์ - ผู้นำ
 นฤพนธ์ แฟร์เท็กซ์:  ยอดแสนไกล แฟร์เท็กซ์
 บรูซ "เดอะ พรีชเชอร์" แมคไฟ:  ซอเรน มงคลทอง
 เดวิด แพคเฌทท์:  โฆเซ่ "ปีตู" ซังส์
 อลัน ซิลเวสเตอร์:  ดาซาบาร์ อาสเครอฟ1
 ซีดอฟ "อะคุม่า" ดอร์มินิค2:  เจมส์ มาร์ติเนส
 โจอาคิม คาร์ลสัน:  คิม ข่าน ซากิ
 ฌอน ไรท์3:  เทรเวอร์ "TNT" สมันดิช
1 ปัจจุบันอยู่ที่สหรัฐอาหรับเอมิเรตส์

2 ปัจจุบันอยู่ที่สวิตเซอร์แลนด์

3 ปัจจุบันอยู่ที่ประเทศไทย
ผลการแข่งขัน

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ยอดแสนไกล |  |  |  | ชนะ |  |  |  |  | ชนะ |  |  |  | ชนะ |  | ชนะ |  |  |  |  |  |  |
| จอห์น เวย์น |  |  | ชนะ |  |  |  |  |  |  |  | ชนะ |  |  | ชนะ | แพ้ |  |  |  |  |  |  |
| ดาซาบาร์ |  |  |  |  |  | ชนะ |  |  |  |  |  | ชนะ |  | แพ้ |  |  |  |  |  |  |  |
| ฌอน |  | ชนะ |  |  |  |  |  |  |  | ชนะ |  |  | แพ้ |  |  |  |  |  |  |  |  |
| ซอเรน |  |  |  |  | ชนะ |  |  |  |  |  |  | แพ้ |  |  |  |  |  |  |  |  |  |
| ซีดอฟ |  |  |  |  |  |  | ชนะ |  |  |  | แพ้ |  |  |  |  |  |  |  |  |  |  |
| โจอาคิม |  |  |  |  |  |  |  | ชนะ |  | แพ้ |  |  |  |  |  |  |  |  |  |  |  |
| นฤพนธ์ | ชนะ |  |  |  |  |  |  |  | แพ้ |  |  |  |  |  |  |  |  |  |  |  |  |
| ปีตู |  |  |  |  |  |  |  | แพ้ |  |  |  |  |  |  |  |  |  |  |  |  |  |
| คิม ข่าน ซากิ |  |  |  |  |  |  | แพ้ |  |  |  |  |  |  |  |  |  |  |  |  |  |  |
| เดวิด |  |  |  |  |  | แพ้ |  |  |  |  |  |  |  |  |  |  |  |  |  |  |  |
| อลัน |  |  |  |  | แพ้ |  |  |  |  |  |  |  |  |  |  |  |  |  |  |  |  |
| บรูซ |  |  |  | แพ้ |  |  |  |  |  |  |  |  |  |  |  |  |  |  |  |  |  |
| ราฟีค์ |  |  | แพ้ |  |  |  |  |  |  |  |  |  |  |  |  |  |  |  |  |  |  |
| เจมส์ |  | แพ้ |  |  |  |  |  |  |  |  |  |  |  |  |  |  |  |  |  |  |  |
| เทรเวอร์ | แพ้ |  |  |  |  |  |  |  |  |  |  |  |  |  |  |  |  |  |  |  |  |
แหล่งข้อมูลอื่น

The Contender Asia official website
The Contender Asia ที่อินเทอร์เน็ตมูวีเดตาเบส
เจ้าจอมมารดานุ้ยเล็ก ในสมเด็จพระบวรราชเจ้ามหาสุรสิงหนาท

| เจ้าจอมมารดานุ้ยเล็ก |
| --- | --- |
เสียชีวิต: พ.ศ. 2404 นครศรีธรรมราช สยาม
คู่สมรส: สมเด็จพระบวรราชเจ้ามหาสุรสิงหนาท
บุตร: พระเจ้าราชวรวงศ์เธอ พระองค์เจ้าปัทมราช
บิดามารดา: เจ้าพระยาสุธรรมมนตรี (พัฒน์ ณ นคร) (บิดา) ท่านผู้หญิงนวล สุธรรมมนตรี (มารดา)
เจ้าจอมมารดานุ้ยเล็ก เป็นพระสนมเอกในสมเด็จพระบวรราชเจ้ามหาสุรสิงหนาท และเป็นพระชนนีในพระเจ้าราชวรวงศ์เธอ พระองค์เจ้าปัทมราช
ประวัติ

เจ้าจอมมารดานุ้ยเล็ก เป็นธิดาของเจ้าพระยาสุธรรมมนตรี (พัฒน์ ณ นคร)และท่านผู้หญิงนวล (ทูลกระหม่อมหญิงใหญ่เมืองนคร) มารดาเดิมมีนามว่าเจ้าหญิงชุ่ม เป็นธิดาพระเจ้านครศรีธรรมราช (หนู) กับท่านผู้หญิงทองเหนี่ยว มีพี่น้องร่วมบิดามารดา คือ เจ้าจอมมารดานุ้ยใหญ่ รับราชการเป็นพระสนมในพระบาทสมเด็จพระพุทธยอดฟ้าจุฬาโลกมหาราช
ท่านเกิดในพระราชวังบวรเมืองนครศรีธรรมราชในระหว่างที่กรุงศรีอยุธยาเสียแก่พม่า เมืองนครศรีธรรมราชตั้งตนเป็นอิสระ พระเจ้านครศรีธรรมราช (หนู) ตั้งตนขึ้นเป็นกษัตริย์ และได้แต่งตั้งพระมหาอุปราช (พัฒน์) เป็นวังหน้า เรียกกันว่า "วังหน้าเมืองนคร" ช่วงที่ท่านเกิดท่านจึงมีสถานะเป็นเจ้า ต่อมาหลังสมเด็จพระเจ้ากรุงธนบุรีทรงยึดเมืองนครศรีธรรมราชได้ก็ทรงโปรดให้เป็นประเทศราช
พระมหาอุปราช (พัฒน์) นั้นคราวหนึ่งไปราชการทัพ คุณชุ่มหรือนวลถึงแก่กรรมลง ธิดาทั้งสองจึงเป็นกำพร้า ครั้นเสร็จราชการสงครามแล้ว อุปราชพัฒน์เข้ามาเฝ้าเมื่อ พ.ศ. 2317 สมเด็จพระเจ้ากรุงธนบุรีตรัสปลอบว่า "อย่าเสียใจนักเลย จะให้น้องสาวไปแทนที่จะได้เลี้ยงลูก" จึงพระบรมราชโองการให้ท้าวนางส่งตัวเจ้าจอมปรางไปพระราชทานเป็นภรรยาเจ้าพัฒน์ ท้าวนางกราบบังคมทูลว่า เจ้าจอมปรางขาดระดูมา 2 เดือนแล้ว มีพระราชดำรัสว่า "ได้ลั่นวาจายกให้แล้ว จงส่งตัวออกไปเถิด" เจ้าจอมปรางจำใจไปตามพระบรมราชโองการ และเจ้าพัฒน์ก็จำใจรับไว้เป็นศรีเมืองนครศรีธรรมราช เจ้าจอมปรางก็เลี้ยงดูธิดาทั้ง 2 ด้วยความทะนุถนอม
พระราชโอรส

เมื่อพระบาทสมเด็จพระพุทธยอดฟ้าจุฬาโลกมหาราช เสด็จขึ้นเถลิงถวัลย์ราชสมบัติ พระมหาอุปราช (พัฒน์) ได้รับการแต้งตั้งเป็นเจ้าพระยานครศรีธรรมราช ท่านได้ถวายธิดาคนใหญ่เป็นพระสนมในพระบาทสมเด็จพระพุทธยอดฟ้าจุฬาโลกมหาราช และธิดาคนเล็กเป็นพระสนมในสมเด็จพระบวรราชเจ้ามหาสุรสิงหนาท เจ้าจอมมารดานุ้ยเล็ก มีพระราชธิดา 1 พระองค์คือ
พระเจ้าราชวรวงศ์เธอ พระองค์เจ้าปัทมราช (พ.ศ. 2330 — พ.ศ. 2408)
ในพระราชหัตถเลขาพระบาทสมเด็จพระจอมเกล้าเจ้าอยู่หัวที่ทรงมีไปถึงพระองค์เจ้าปัทมราช ทรงตรัสเรียกเจ้าจอมมารดานุ้ยเล็กว่า "หม่อมป้านุ้ย"
บั้นปลาย

ภายหลังจ่ากสมเด็จพระบวรราชเจ้ามหาสุรสิงหนาทสวรรคต เจ้าจอมมารดานุ้ยเล็กได้ขอพระราชทานกราบถวายบังคมลากลับไปอยู่เมืองนครศรีธรรมราช ตั้งแต่พระองค์เจ้าปัทมราชพระชนม์เพียง 20 พรรษา ต่อมาพระองค์เจ้าปัทมราชเจริญพระชันษาขึ้น ได้กราบทูลขอพระบรมราชานุญาต เสด็จกลับไปพยาบาลดูแลเจ้าจอมมารดานุ้ยเล็ก พระมารดา พระบาทสมเด็จพระจอมเกล้าเจ้าอยู่หัวก็ทรงพระราชทานพระบรมราชานุญาต ดังปรากฏในพระราชหัตถเลขา ถึงพระองค์เจ้าปัทมราชว่า
"จดหมายถวายมายังพระองค์เจ้าปัทมราช... ป้านุ้ยละทิ้งเสดจเสีย ออกไปอยู่เมืองนครศรีธรรมราช... นับได้ถึง ๔๒ ปีมาแล้ว ไม่ได้พบกับเสดจเลย กระหม่อมฉันคิดสงสารเสดจด้วยคิดไปตามสามัญวิตก ว่าบุตรเดียวกับมารดา เมื่อบ้านเมืองเปนปรกติ ไม่มีศึกเสือเหนือใต้ มีไภยต้องแตกแตนกระจัดพรัดพรายดังครั้งกรุงเก่าเสียแก่พม่านั้นแล้ว ไม่ควรจะแพลงพลัดพรัดพรากจากกับนานดังนี้เลย... ครั้งนั้นเปนครั้งคราวที่ควรอยู่แล้ว ที่จะเชิญเสดจออกไปพบป้านุ้ย อย่าให้เสียทีที่ป้านุ้ยยังมีชีวิตอยู่ จนเสดจก็เจริญพระชนม์ถึง ๗๒ แล้วนั้น จึ่งได้ทูลชวนเชิญเสดจแล้วรับเสดจไปด้วย แล้วยอมให้เสดจอยู่เมืองนครศรีธรรมราช ไปกว่าป้านุ้ยจะสิ้นอายุ..."
ระหว่างที่พำนักอยู่ที่นครศรีธรรมราช เจ้าจอมมารดานุ้ยเล็ก มีทรัพย์สมบัติมากและมีชีวิตที่สุขสบายดี ดังปรากฏในพระราชหัตถเลขาว่า
"...สินเดิมของป้านุ้ย เปนสิ่งของทองรูปพรรณแลเงินตราที่เปนเงินเดิมแลทำมาหาได้ใหม่... ถ้าป้านุ้ยสิ้นอายุลง ใครเล่าจะควรได้มรฎก..."
เจ้าจอมมารดานุ้ยเล็กถึงแก่อนิจกรรมเมื่อพ.ศ. 2404 อายุ 99 ปี อัฐิพระเจ้าราชวรวงศ์เธอ พระองค์เจ้าปัทมราชเชิญไปไว้ ณ วัดท่าโพธิ์วรวิหาร ร่วมกับเจ้าพระยาสุธรรมมนตรี (พัฒน์ ณ นคร) ท่านผู้หญิงนวล สุธรรมมนตรี และเจ้าจอมมารดานุ้ยใหญ่
เค็นโตะ ยามาซากิ

| เค็นโตะ ยามาซากิ |
| --- | --- |
山﨑賢人
ยามาซากิ ใน ค.ศ. 2019
เกิด:  (1994-09-07) กันยายน 7, 1994 (30 ปี) เขตอิตาบาชิ, โตเกียว, ประเทศญี่ปุ่น
อาชีพ: นักแสดง นายแบบ
ปีปฏิบัติงาน: ค.ศ. 2010–ปัจจุบัน
ตัวแทน: สตาร์ดัสโปรโมชัน
ส่วนสูง: 178 cm (5 ft 10 in)
เว็บไซต์: เว็บไซต์ทางการ
เค็นโตะ ยามาซากิ (ญี่ปุ่น: 山﨑賢人; โรมาจิ: Yamazaki Kento; เกิด 7 กันยายน ค.ศ. 1994) เป็นนักแสดงและนายแบบชายชาวญี่ปุ่น เขาได้รับความนิยมจากภาพยนตร์เรื่อง มัดหัวใจเจ้าชายเย็นชา (ค.ศ. 2014), นางเอกตกกระป๋อง (ค.ศ. 2015) และละครโทรทัศน์เรื่อง เดธโน้ต (ค.ศ. 2015), กูดด็อกเตอร์ (ค.ศ. 2015) และละครชุดบนเน็ตฟลิกซ์ อลิสในแดนมรณะ (ค.ศ. 2020–ปัจจุบัน) เขาสังกัดภายใต้สตาร์ดัสโปรโมชัน
ภาพยนตร์เรื่องแรกของยามาซากิคือ คอนโทรลทาวเวอร์ ออกฉายในเดือนเมษายน ค.ศ. 2011 ปีถัดมาเขาปรากฏในเดอะวิงออฟเดอะคิริน (ค.ศ. 2012) และนำแสดงในภาพยนตร์สยองขวัญ​อนาเธอร์ ร่วมแสดงกับ ไอ ฮาชิโมโตะ เป็นครั้งทั้งสองจากคอนโทรลทาวเวอร์ ใน ค.ศ. 2014 ยามาซากินำแสดงในภาพยนตร์ที่ได้รับเค้าโครงจากมังงะที่ประสบความสำเร็จเป็นอย่างมากภายใต้ชื่อเดียวกันมัดหัวใจเจ้าชายเย็นชา ร่วมกับ อายาเมะ โกริกิ ภาพยนตร์ได้รับการตอบรับที่ดีซึ่งทำให้เขาได้รับความสนใจจากสาธารณชนที่มากขึ้น ยามาซากิยังร่วมแสดงนำกับ ทาโอะ สึจิยะ ในออเรนจ์ ภาพยนตร์เรื่องนี้ประสบความสำเร็จ สร้างรายได้ราว 28 ล้านดอลลาร์สหรัฐ และเป็นภาพยนตร์ญี่ปุ่นที่ได้สร้างรายได้มากที่สุดในปี 2016 ยามาซากิชนะรางวัลเจแปนอะแคเดมีฟิล์มครั้งที่ 39 สาขานักแสดงมาใหม่แห่งปี 2016 จากภาพยนตร์ดังกล่าว และในปีเดียวกันเขาปรากฏในละครโทรทัศน์จากมังงะเดธโน้ตภาคคนแสดง แสดงเป็น แอล และอาซาโดระ เรื่องมาเระ ซึ่งนำแสดงโดยทาโอะ สึจิยะ
ในเดือนมกราคม ค.ศ. 2018 ยามาซากินำแสดงในละครโทรทัศน์ฤดูหนาวเรื่องจุมพิตมรณะ (Kiss that Kills) ในบทบาทโฮสต์ไนต์คลับ ซึ่งเป็นการนำแสดงละครโทรทัศน์ครั้งแรกของเขา ร่วมนำแสดงกับ มูงิ คาโดวากิ, มักเก็นยู อาราตะ และ มาซากิ ซูดะ ในปี 2018 ยามาซากินำแสดงในละครโทรทัศน์การแพทย์เรื่องกูดด็อกเตอร์ โดยได้รับเค้าโครงจากละครโทรทัศน์เกาหลีใน ค.ศ. 2013 ภายใต้ชื่อเดียวกัน เล่าเรื่องราวของชายออทิสติกหนุ่มที่ได้มาเป็นกุมารศัลยแพทย์ กูดด็อกเตอร์ ได้รับการตอบรับเชิงบวกจากผู้ชม และเป็นครั้งแรกของยามาซากิที่ได้แสดงเป็นแพทย์และรับบทบาทที่แปลกใหม่ เขาได้รับรางวัลนักแสดงนำชายยอดเยี่ยมในรางวัลเทเลวิชันดรามาอะแคเดมีจากละครโทรทัศน์เรื่องนี้
ใน ค.ศ. 2020 ยามาซากินำแสดงในภาพยนตร์ภาคคนแสดงของยากแท้จริงหนอรักของโอตาคุ ออกฉายเดือนกุมภาพันธ์ ปัจจุบันเขาเป็นที่รู้จักจากบทบาทตัวละครหลัก เรียวเฮ อาริซุ ในละครชุดดัดแปลงของเน็ตฟลิกซ์อลิสในแดนมรณะ
ผลงานการแสดง > ละครโทรทัศน์

| ปี | ชื่อเรื่อง | บทบาท | สถานีโทรทัศน์ | หมายเหตุ | อ้างอิง |
| --- | --- | --- | --- | --- | --- |
| 2010 | อาตามิโนะโซซากัง | ชินยะ ชิจิมะ | ทีวีอาซาฮิ |  |  |
| 2010 | Clone Baby | โจตาโร โอกาเบะ | ทีบีเอสทีวี |  |  |
| 2011 | Runaways: For Your Love | แพนด้า | ทีบีเอสทีวี |  |  |
| 2012 | Miss Double Faced Teacher | ชุนซูเกะ ยาซูดะ | ทีบีเอสทีวี |  |  |
| 2013 | ส่งป้ามาปราบเกรียน | เรียว อากุตสึ | นิปปงทีวี |  |  |
| 2013 | Sato Family's Breakfast, Suzuki Family's Dinner | ทากูมิ ซาโต | บีเอสเจแปน | ภาพยนตร์บนโทรทัศน์ |  |
| 2014 | Team Batista 4: Raden Meikyu | อาโออิ ซากูราโนมิยะ | ฟูจิทีวี |  |  |
| 2014 | นักโปโลน้ำหัวใจแยงกี้ | รีวจิ มิฟูเนะ | ฟูจิทีวี |  |  |
| 2014 | ถึงจะอ่อนแอแต่ก็ชนะได้ | โคกิ เอบาโตะ | นิปปงทีวี |  |  |
| 2015 | มาเระ | เคตะ คนตานิ | เอ็นเอชเค | อาซาโดระ |  |
| 2015 | Eternal Us Sea Side Blue | ทากุ นางาตะ | นิปปงทีวี | ภาพยนตร์บนโทรทัศน์ |  |
| 2015 | เดธโน้ต | แอล | นิปปงทีวี |  |  |
| 2016 | ซูกินาฮิโตะงะอิรุโคโตะ | คานาตะ ชิบาซากิ | ฟูจิทีวี |  |  |
| 2017 | วิ่งสุดใจ ไปสุดฝัน | ไดจิ มิยาซาวะ | ทีบีเอสทีวี | 　 |  |
| 2018 | จุมพิตมรณะ | โอตาโร โดจิมะ | นิปปงทีวี | นำแสดง |  |
| 2018 | กูดด็อกเตอร์ | มินาโตะ ชินโด | ฟูจิทีวี | นำแสดง |  |
| 2018 | คู่ซ่าฮาคูณสอง | คาโตริ | นิปปงทีวี | ตอนที่ 10 |  |
| 2019 | Time Limit Investigator 2019 | โชตะ อามายะ | ทีวีอาซาฮิ | ตอนที่ 8 |  |
| 2020–22 | อลิสในแดนมรณะ | เรียวเฮ อาริซุ | เน็ตฟลิกซ์ | นำแสดง |  |
| 2022 | อะตอมส์ลาสต์ชอต | นายูตะ อาซูมิ | ทีบีเอสทีวี | นำแสดง |  |